Sean Walker
Sean Iain Walker (sündinud 13. novembril 1994 Keswickis Ontario provintsis) on Kanada jäähokimängija, kes mängib kaitsjana NHL-i klubis Los Angeles Kings. Aastatel 2013–2017 mängis ta Bowling Green State University jäähokimeeskonnas. Hooajal 2017–18 asus ta mängima American Hockey League'i (AHL) klubis Ontario Reign. 2018. aasta juulis sõlmis ta lepingu Kingsiga. NHL-is debüteeris ta 23. oktoobril 2018 mängus Dallas Starsi vastu. Esimese värava lõi ta NHL-is sama aasta 31. detsembril mängus Colorado Avalanche'i vastu. Hooajal 2018–19 mängis ta samuti Reignis ja valiti 2019. aastal AHL-i tähtede mängule. 2021. aastal tuli Walker Kanada jäähokikoondise koosseisus maailmameistriks.